जैसा कि हमने आपको पहले ही बताया, भारत में स्टोरेज पर आधारित मोटो जी6 के दो वेरिएंट होंगे- 32 जीबी या 64 जीबी। दोनों ही वेरिएंट 128 जीबी तक के माइक्रोएसडी कार्ड को सपोर्ट करेंगे। मोटो जी6 के कनेक्टिविटी फीचर में 4जी वीओएलटीई, वाई-फाई 802.11 बी/जी/एन, ब्लूटूथ 4.2, जीपीएस/ ए-जीपीएस, यूएसबी टाइप-सी और 3.5 एमएम हेडफोन जैक शामिल हैं। एक्सेलेरोमीटर, एंबियंट लाइट सेंसर, जायरोस्कोप, मैगनेटोमीटर और प्रॉक्सिमिटी सेंसर फोन का हिस्सा हैं। इस फोन में होम बटन ही फिंगरप्रिंट सेंसर भी है। स्मार्टफोन का डाइमेंशन 154.5x72.4x8.3 मिलीमीटर है और वज़न 167 ग्राम। स्मार्टफोन में जान फूंकने का काम करेगी 3000 एमएएच की बैटरी। इसके साथ टर्बोपावर चार्जर दिया गया है।